Аԥсны аҭагылазаашьа ҷыдақәа рзы аминистр ихаҭыԥуаҩ Саҭбеи Гындиа арадио Sputnik аефир аҟны еиҭеиҳәеит амцакрақәа рганахьала атәылаҟны аҭагылазаашьа зеиԥшроу.
Аҩада Ешыра иахьаҵанакуа абнара амца акит ҳәа Аԥсны АҶА ахь адырра ҟаҵан хәажәкыра 5 амш аҩбатәи ахәҭазы.
Амимоза – Жәларбжьаратәи аҳәса рымшныҳәа иасимвол хаданы ишьоуп. Иара ааԥын алагамҭазы ишышәҭуагьы сынтәа ажьырныҳәа анҵәамҭазы ишәҭит.
Урыстәыла ахада Владимир Путини Ҭырқәтәыла ахада Таипа Ердогани хәажәкыра 5 рзы Кремль иалацәажәон Идлиб акәша-мыкәша иҟоу аҭагылазаашьа.
Џьырхәа ақыҭа ахада Аслан Мықәба арадио Sputnik Аԥсны аефир аҿы еиҭеиҳәеит ақыҭаҿы анхацәа зыргәамҵуа атәы.
Хәажәкыра 5 рзы Аслан Бжьаниа Краснодартәи ахәышәтәырҭаҟынтәи идгылаҩцәа рахь аудиоҳәамҭа ҟаиҵеит. Иара уа иазгәеиҭеит мышқәак рыла Аԥсныҟа дшыхынҳәуа.
Урыстәылеи Ҭырқәтәылеи рхадацәа Шьамтәыла аибашьра аанкыларазы еицәажәеит. Апроблемақәа шыҟоугьы аӡбра ду рыдыркылеит ҳәа арадио Sputnik иазеиҭеиҳәеит арратә експерт Алексеи Подберезкин.
Аиԥылара аихшьаалақәа рыла атәылақәа рыдәныҟаполитикатә усҳәарҭақәа рхадацәа аицеиқәшаҳаҭра зҭаз адокумент рыладырҵәеит.
Есышықәсатәи анашьҭымҭа ҟаҵо Қырҭтәыла ахада лықәгылараан илҳәеит Аԥсни Аахыҵ Уаԥстәылеи рганахь ала Қырҭтәыла "акрызҵазкуа аҭынчратә шьаҿақәа ҟанаҵоит" ҳәа.
Ақыҭанхамҩазы аҳәынҭқарратә еилакы агрономиа аҟәша аиҳабы Едуард Барганџьиа арадио Sputnik Аԥсны аефир аҿы еиҭеиҳәеит апты анырҵәаразы аилак аҿы иазгәаҭоу аусқәа ртәы.
Урыстәылатәи аҵараиурҭақәа рахь квотала ирыдыркылалоит аҳәаанырцә инхо аџьынџьуаа, аҳәаанырцә тәылауаа, атәылауаҩрадатә хаҿқәа.
Аслан Бжьаниа макьанагьы Краснодар ахәышәтәырҭақәа руак дҭоуп. Изеиԥш ҭагылазаашьа бзиоуп, иахәҭоу ахәышәтәра мҩаԥысуеит.
Аԥсны ахада еиҭалхрақәа азыԥхьагәаҭоуп 2020 шықәса хәажәкыра 22 рзы. Урыстәыла Адәныҟатәи аусқәа рминистрра ари ахҭыс ашьклаԥшра арҭоит.
Аексперименталтә патологиеи амедицинеи рыҭҵаарадырратә институт анаукатә усзуҩы еиҳабы Алиса Матуаԥҳа арадио Sputnik Аԥсны аефир аҿы еиҭалҳәеит ҳтәылаҿы акоронавирус аҿагыларазы иаԥҵоу аԥкрақәа алҵшәа ахьынӡарымоу.
Аԥснытәи аган Урыстәыла аиҳабыра рахь аҳәара ҟанаҵеит коронавирус хкы ҿыц аҿагыларазы ихымԥадатәиу ацхыраара аиуразы.
Жәларбжьаратәи акциа "Аиааира адиктант" азкуп Аиааира ду 75-шықәса ахыҵра 2020 шықәса рзы имҩаԥысуеит 40 тәыла рҿы. 2019 шықәса рзы адиктант рыҩуан 23 тәыла рҿы.
Хәажәкыра анҵәамҭазы Аԥсны аԥсшьарҭатә ҩнқәеи асасааирҭақәеи рҿы ихыркәшахоит заатәи аҿаҵара. Урҭ рлҵшәақәеи, аԥхын аԥсшьаҩцәа рхыԥхьаӡара зеиԥшрахар алшо атәы арадио Sputnik Аԥсны аефир аҿы еиҭеиҳәеит Гагра асасааирҭақәа руак аиҳабы Рафаель Бениа.
Қырҭтәыла ачымазара ахылаԥшразы амилаҭтә Центр аиҳабы Амиран Гамкрелиӡе идыррақәа рыла атәылаҿы ԥшьҩык ауаа ирыдбалоуп авирус ҿыц –коронавирус.
Аԥсны иахьаҵанакуа коронавирус џьаргьы иҟам ҳәа лҳәоит ареспублика асанитар ҳақьым хада Лиудмила Скорик.